
RAPORT  DE SPECIALITATE

	privind atribuirea pe o perioadă de 5 ani, a imobilului situat în Timișoara, str. Țebea, nr.12, clădire + curte, către ASOCIAȚIA LOGS – GRUP DE INIȚIATIVE SOCIALE,  în vederea desfășurării unor activități caritabile și servicii sociale

	Prin cererea cu numărul CT2022- 2206/05.04.2022, ASOCIAȚIA LOGS – GRUP DE INIȚIATIVE SOCIALE a solicitat atribuirea spațiului situat în Timișoara, str.Țebea nr.12, pentru deschiderea unui centru comunitar pentru persoane vulnerabile .
         Referitor la cererea ASOCIAȚIEI  LOGS – GRUP DE INIȚIATIVE SOCIALE, având codul de înregistrare fiscală nr. 43190910, facem următoarele precizări: 
	- Prin HCLMT nr. 539/31.10.2022 s-a aprobat schimbarea destinației imobilului compus din construcții și teren situat în Timișoara, str.Țebea nr.12 (fostă str. Geml) în care a funcționat fosta Grădiniță PN nr.23, din spațiu pentru învățământ preuniversitar de stat în spațiu pentru desfășurarea unor activități caritabile și servicii sociale, pe o perioadă de 10 ani.
	- Conform art.2 al HCL-ului nr. 539/31.10.2022, imobilul a fost transferat din evidența mijloacelor fixe aferente unităților de învățământ în evidența mijloacelor fixe Compartimentului SAD din cadrul Direcției Patrimoniu, în vederea aplicării procedurilor operaționale privind atribuirea prin închiriere către Asociația LOGS – Grup de Inițiative Sociale, pentru deschiderea unui centru comunitar pentru persoane vulnerabile.
	În ședința din data de 10.01.2023, Comisia de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 49/22.02.2022, a hotărât următoarele:
	- Având în vedere HCLMT nr. 539/2022, prin care s-a schimbat destinația imobilului, conform art. 112, alin 6^2 din Legea educației naționale nr.1/2011, modificată și completată și a art.2 din HCLMT nr. 539/2022, prin care s-a transferat imobilul în evidența Compartimentului SAD, prin aplicarea procedurilor operaționale privind atribuirea directă prin închiriere către Asociații și Fundații constituite în baza  OUG nr.26/2000, regulamentul Comisiei SAD aprobat prin HCLMT nr.441/2015 privind aprobarea regulamentului de functionare si organizare a comisiei de analiza a spatiilor cu alta destinatie decat aceea de locuinta, a criteriilor de eligibilitate si selectie pentru stabilirea ordinii de prioritate in solutionarea cererilor de atribuire a unui spatiu cu alta destinatie decat aceea de locuinta catre asociatii, fundatii, ONG-uri, partide politice și raportul de evaluare nr.4583/2022, se aprobă atribuirea directă prin închiriere către Asociația LOGS – Grup de Inițiative Sociale pentru deschiderea unui centru comunitar pentru persoane vulnerabile, a imobilului din Timișoara, str.Țebea nr.12 – construcție cu suprafață utilă de 94 mp. și teren în suprafață de 736 mp., cu un tarif de închiriere de 5 euro/mp/lună pentru construcție și 0,50 euro/mp/lună pentru teren, pentru o perioadă de 5 ani. Se menționează că  în cazul în care se aprobă un HCL cu tarife preferențiale pentru Asociații și Fundații constituite în baza OUG 26/2000, se va actualiza și tariful. 
	Comisia SAD  hotărăște atribuirea imobilului clădire în suprafață utilă de 94 mp. și teren în suprafață de 736 mp., din Timișoara, str. Țebea nr.12, pe o perioadă de 5 ani cu posibilitate de prelungire către ASOCIAȚIA LOGS – GRUP DE INIȚIATIVE SOCIALE cu contract de închiriere, la tariful stabilit prin Raportul de evaluare anexat nr.4583/2022. În urma efectuării raportului de evaluare, de către SC FIDOX SRL, a rezultat un tarif de închiriere de 5 euro/mp/lună pentru construcție și 0,5 euro/mp/lună pentru teren.
	Spațiul situat în Timișoara, str. Țebea, nr.12 are o suprafață utilă de 94 m.p., și 736 mp. înscris în CF  nr. 438927 și se află în proprietatea Municipiul Timișoara, având numărul de inventar 100009.001 și valoarea de inventar 143,168 lei . 
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale apreciem că Proiectul de hotărâre privind atribuirea cu contract de închiriere, pe o perioadă de 5 ani a spațiului cu altă destinație situat în Timișoara, str.Țebea nr.12, către ASOCIAȚIA LOGS – GRUP DE INIȚIATIVE SOCIALE, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

